Leef uit jou Doop: 3.5 Die verband tussen die woord en die doop - www.bybelkennis.co.za
by Mitch Kalp · 21/09/2012
Leef uit jou Doop: 3.5 Die verband tussen die woord en die doop -Adrio König
3.5 Die verband tussen die woord en die doop
Die doop het ook ’n verband met die woord, met die evangelie. Ons lees Christus het die kerk deur die water(bad) en die woord gereinig (Ef 5:26).
Ook elders lees ons van die reddende krag van die woord (die evangelie). Jesus sê vir die dissipels: “Julle is alreeds reg gesnoei deur die woorde wat Ek vir julle gesê het” (Joh 15:3). Mense kom ook tot geloof deur die woorde van die dissipels (Joh 17:20). Ons lees ook dat die woord van God lewend en kragtig is, skerper as enige swaard met twee snykante, en dat daar uit die mond van die verheerlikte Christus ’n skerp swaard met twee snykante kom (Heb 4:12; Op 1:16). Dit alles sien op die krag van die evangelie, en dit is hierdie evangelie wat direk in verband met die doop staan, een van die ander heilsmiddels in God se hand.
Laaste 7 Dae: 6,032
Laaste 30 Dae: 19,900
Laaste 365 Dae: 359,011